Zimbabwen jalkapallomaajoukkue on Zimbabwen kansallinen edustusjoukkue jalkapallossa. Joukkuetta hallinnoi Zimbabwen jalkapalloliitto ("Zimbabwe Football Association"). Zimbabwe ei ole kertaakaan esiintynyt jalkapallon maailmanmestaruuskilpailuissa. Afrikan-mestaruuskilpailuissa se on pelannut neljä kertaa, vuosina 2004, 2006, 2017 ja 2019, ja sen tie kilpailuissa on päättynyt aina ensimmäiselle kierrokselle.